en de su cy en cy en cy en en cy es eo nb en en en oc cy en cy cy cy cy es en cy cy cy cy cy cy es en cy cy cy en lb en es en cy cy cy es en cy cy es en cy cy cy cy cy cy cy cy en cy cy cy cy en cy es cy cy cy it cy ceb cy en cy es cy cy cy cy es en cy cy es cy cy en es en cy cy cy cy cy en en cy cy es en cy en es cy cy cy cy es en cy en cy es cy cy cy cy es cy cy cy cy cy es cy cy cy es en cy cy es en cy es eo nb en en en oc en cy cy cy cy cy cy cy cy cy fr cy cy cy en es cy de en es cy en cy es eo nb en en en oc cy cy en oc cy et en cy
Play Wales | Chwarae Cymru
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Dyma ddetholiad o gyfleoedd ariannu cyfredol sydd yn agored ar gyfer ceisiadau.
Grantiau o £5000 ar gael i gefnogi prosiectau sy'n gwella cyfleusterau elusennol a chymunedol yn y DU
Mae'r Screwfix Foundation yn cynnig grantiau o hyd at £5000 i gefnogi sefydliadau dielw ac elusennau cofrestredig yn y DU.
Mae'r Screwfix Foundation yn helpu i ariannu prosiectau sy'n trwsio, cynnal, gwella ac atgyweirio cyfleusterau elusennol a chymunedol i'r rheiny sydd mewn angen, oherwydd trafferth ariannol, salwch, anabledd, gofid neu anfantais arall yn y DU.
Derbynnir y ceisiadau’n barhaus ac fe'i hadolygir bedair gwaith y flwyddyn – y dyddiad adolygu nesaf yw Awst 2018.
Mae Localgiving yn gweithio mewn partneriaeth â’r Ymddiriedolaeth Gymunedol Cod Post i gynnig dros 400 o grantiau o £500 i elusennau bach a grwpiau cymunedol i redeg prosiectau sy’n hybu pobl i gymryd rhan mewn gweithgarwch corfforol.
Fel rhan o’r Magic Little Grant, bydd ymgeiswyr llwyddiannus hefyd yn derbyn aelodaeth flynyddol Localgiving gwerth £96.00.
I fod yn gymwys, mae rhaid i’r prosiect gael ei gynnal yng Nghymru, Lloegr neu Yr Alban ac yn cynnwys un o'r themâu canlynol:
Goresgyn rhwystrau rhag cymryd rhan mewn gweithgarwch corfforol mewn ffyrdd creadigol
Cynyddu cydlyniad cymdeithasol trwy ddatblygu mynediad i chwaraeon a gweithgareddau hamdden eraill.
Dyddiad cau ar gyfer ceisiadau: 31 Hydref 2018
Track 2000 Grant Legacy Fund
Mae Track 2000 yn darparu grantiau ar gyfer elusennau bychain cofrestredig a grwpiau gwirfoddol sy'n gwneud gwahaniaeth i unigolion, teuluoedd a chymunedau yn ne Cymru. Gall Track 2000 ariannu prosiect neu fudiad gyda rhwng £5,000 a £35,000 ar gyfer costau cyllid neu gyfalaf. Gall prosiectau barhau am hyd at ddwy flynedd.
Mae grantiau ar gael ar gyfer:
Mae’r Steve Morgan Foundation yn cefnogi prosiectau sy’n cael effaith bositif ar les bobl a safon byw yng Ngogledd Cymru, Glannau’r Mersi, Swydd Gaer, a Gogledd Swydd Amwythig.
Mae’r Rhaglen Prif Grant yn cynnig cefnogaeth i elusennau, sefydliadau a grwpiau cymdeithasol sy’n helpu: plant a theuluoedd, yr henoed, rhai gydag anableddau a rhai sy’n ynysig yn gymdeithasol.
Am fwy o wybodaeth ebostiwch neu galwch 01829 782808
Mae Cynllun Grantiau Bychain y Foyle Foundation wedi ei ddylunio i gefnogi elusennau bychain yn y UK, yn bennaf y rheiny sy’n gweithio ar lawr gwlad ac ar lefel cymuned leol, ar draws amrywiaeth eang o weithgareddau.
Mae’r Foyle Foundation yn bwriadau rhoi grantiau blwyddyn rhwng £1,000 a £10,000 ar gyfer costau craidd, offer neu ariannu prosiect i elusennau sy’n gallu dangos y byddai grant o’r fath yn gwneud gwahaniaeth sylweddol i’w gwaith.
Ariennir rhaglen grantiau ‘Carriers for Causes’ One Stop drwy’r arian a godir o’r tâl 5c am fagiau siopa yn siopau One Stop yng Nghymru, Lloegr a’r Alban. Mae grantiau hyd at £1,000 ar gael i brosiectau sydd o fudd i gymunedau lleol o fewn dwy filltir i un o siopau One Stop ym Mhrydain.
Rhaid i brosiectau gyflawni o leiaf un o'r canlyniadau canlynol:
Gwella bywydau pobl ifanc.
Gwella bywydau pobl hŷn.
Gwella iechyd neu lesiant.
Gwarchod neu wella'r amgylchedd lleol.
Dyma rai enghreifftiau o brosiectau cymwys, ond nid yw wedi'i gyfyngu i'r rhain:
Digwyddiadau cymunedol untro megis treuliau diwrnod hwyl yn y gymuned, gwersyll haf i bobl ifanc, costau gwibdeithiau ar gyfer clybiau neu fudiadau cymunedol
Prynu eitemau i gynnal prosiect megis cyfarpar meddygol arbenigol, deunyddiau celf a chrefft ar gyfer gweithdy, deunyddiau marchnata ar gyfer achlysur arbennig
Gwella adeiladau cymunedol megis peintio, gwaith ailwampio mewn hosbis, cytiau sgowtiaid neu geidiaid neu ganolfan gymunedol.
Rhaglen dreigl yw hon, a derbynnir ceisiadau drwy gydol y flwyddyn.
Rhaglen Prif Grantiau BBC Plant mewn Angen
Mae’r rhaglen Prif Grantiau BBC Plant mewn Angen yn cynnig cyllid o £10,000 neu mwy dros gyfnod o dair blynedd i elusennau neu sefydliadau dielw sy’n cefnogi plant neu bobl ifanc o dan 18 mlwydd oed.
Mae’r anfanteision yn cynnwys:
Salwch, caledi, cam-drin neu esgeuluso.
Unrhyw fath o anabledd
Anawsterau ymddygiadol neu seicolegol
Byw mewn tlodi neu sefyllfaoedd o amddifadedd.
Dyddiad cau ar gyfer ceisiadau'r flwyddyn: 13 Medi 2018.
Rhaglen Grantiau Bychain BBC Plant mewn Angen
Mae’r rhaglen Grantiau Bychain BBC Plant mewn Angen yn cynnig cyllid o hyd at £10,000 dros gyfnod o dair blynedd i elusennau neu sefydliadau dielw sy’n cefnogi plant neu bobl ifanc o dan 18 mlwydd oed.
Mae gan y rhaglen Grantiau Bychain yr un meini prawf a’r rhaglen Prif Grantiau uchod.
Dyddiadau cau ar gyfer ceisiadau: 2 Medi 2018 ac 2 Rhagfyr 2018.
Bags of Help Tesco
Defnyddir cynllun grantiau cymunedau lleol Bags of Help Tesco i ariannu miloedd o brosiectau cymunedol ledled y DU. Erbyn hyn mae Bags of Help ar agor i geisiadau gan grwpiau cymunedol drwy’r amser.
Yn dilyn proses o lunio rhestr fer bydd pleidlais fisol rhwng tri prosiect cymunedol mewn siopau Tesco yng Nghymru, Lloegr a’r Alban. Ym mhob rhanbarth bydd y prosiect sydd wedi derbyn y mwyaf o bleidleisiau ym mhob siop yn eu rhanbarth yn derbyn grant hyd at £5000. Bydd y prosiect yn yr ail safle yn derbyn hyd at £2000 a’r trydydd yn derbyn hyd at £1000. Rhoddir grantiau i fudiadau cymunedol neu wirfoddol (gan gynnwys elusennau/cwmniau cofrestredig), ysgolion, cynghorau plwyf/trefol ac awdurdodau lleol a darparwyr tai cymdeithasol.
Cronfa Gymunedol Viridor a Prosiect Gwyrdd
Gall cynlluniau cymunedol ledled y De fanteisio ar gronfa ac ynddi £50,000 y flwyddyn dros y 25 mlynedd nesaf trwy bartneriaeth werdd newydd. Mae Viridor, y cwmni sy'n gweithio gyda'r 'Prosiect Gwyrdd' sef partneriaeth rhwng cynghorau, wedi cyhoeddi lansiad Cronfa Gymunedol newydd i gefnogi prosiectau yng Nghaerffili, Caerdydd, Sir Fynwy, Casnewydd a Bro Morgannwg.
Gall mudiadau a phrosiectau cymunedol wneud cais am hyd at £3000.
Fields in Trust County Fund
Mae Fields in Trust yn cynnig grantiau i safleoedd sydd wedi eu gwarchod dan y ‘Queen Elizabeth II Fields Challenge’.
Mae’r ariannu ar gael i brosiectau sy’n cwrdd â un o’r amcanion canlynol:
Cynyddu cyfranogiad mewn chwaraeon neu chwarae
Gwella adnoddau ar gyfer chwaraeon neu chwarae
Adeiladu cydlyniant cymunedol a lles
Mae enghreifftiau o’r hyn y bydd Fields in Trust yn ei ariannu yn cynnwys: offer meysydd chwarae a gwelliannau i adnoddau sy’n bodoli eisoes.
Mae ariannu dal ar gael yng Nghymru a’r Alban, yn ogystal â nifer o siroedd yn Lloegr.
Trwy ei thema Hamdden mae Biffa Award yn cynnig grantiau i brosiectau sy’n trawsnewid mannau agored er budd y gymuned, gan gynnig mwy o gyfleoedd iddynt gymryd rhan mewn gweithgareddau hamdden. Mae enghreifftiau o brosiectau sy’n disgyn i’r categori hwn yn cynnwys mannau gwyrdd, llwybrau coedwigol, adnoddau chwaraeon a gerddi cymunedol.
Mae grantiau bychain rhwng £250 a £10,000 ar gael.
Community Plus gan Sefydliad Santander
Gall elusennau cofrestredig yn y Deyrnas Unedig sydd â phrosiectau lleol o fudd i bobl dan anfantais ymgeisio am grantiau gwerth hyd at £5,000 i gynorthwyo â chostau penodol prosiectau lleol.
Bwriedir y cyllid i gynorthwyo â chost cyflogau, cyfarpar a deunyddiau sy'n ymwneud yn uniongyrchol â phrosiectau sydd o fudd i bobl dan anfantais yn ardal leol yr ymgeisydd. Mae Santander am ariannu elfen gyfan yn hytrach na gwneud cyfraniad at gyllideb ehangach.
Mae modd ymgeisio unrhyw bryd.
Cronfa Plant Archesgob Cymru
Sefydlwyd y gronfa i gefnogi plant mewn angen a’u teuluoedd a chymunedau lleol. Mae ymgeiswyr llwyddiannus yn cynnwys cynlluniau chwarae cymunedol.
Gall grantiau amrywio o £100 i £5000.
Mae’r Bwrdd Ymddiriedolwyr yn cwrdd ddwywaith y flwyddyn i ystyried ceisiadau.
Mae'r Ymddiriedolaeth yn cyllido categorïau gwaith megis: pobl oedrannus; plant a phobl ifanc; pobl gydag anableddau neu broblemau iechyd meddwl; pobl sy'n ceisio goresgyn problemau fel caethiwed, cam-drin, problemau perthynas, hanes o droseddu; a dysgu gydol oes.
Rhaid i ymgeiswyr fod â statws elusennol, cyfansoddiad ac wedi gweithredu ers tair blynedd o leiaf, ynghyd â throsiant arferol o lai na £40,000 y flwyddyn.
Rhoddir grantiau hyd at £3,000 y flwyddyn am hyd at dair blynedd
Gall elusennau cofrestredig sydd ar waith yng Nghymru, Lloegr neu’r Alban ymgeisio am grantiau i gefnogi prosiectau newydd sy’n gwella bywydau pobl neu gymunedau lleol yn uniongyrchol ledled Prydain Fawr.
Mae'r cyllid ar gyfer prosiectau y mae grwpiau'n dymuno eu cychwyn ond nad oes ganddynt ddim arian ar eu cyfer.
Dylai'r prosiectau fod o fudd i'r gymuned leol a gallant ymwneud ag ystod eang o feysydd gan gynnwys: iechyd, addysg, y celfyddydau a diwylliant, cymuned.
Er nad oes terfyn penodol ar y cyllid, mae grantiau blaenorol wedi bod rhwng £5,000 ac £20,000.
Mae'r Sefydliad yn darparu arian ar gyfer prosiectau yn y DU ym meysydd cyffredinol y canlynol: addysg; y celfyddydau; iechyd; cymuned; ieuenctid; crefydd a lles. Does dim blaenoriaethau penodol ar gyfer ariannu a chefnogir ystod eang o weithgarwch elusennol.
Mae’r sefydliad yn rhoi grantiau sydd dros £1,000
The Ragdoll Foundation – Cynllun Grantiau Agored
Mae Cynllun Grantiau Agored y Ragdoll Foundation yn cefnogi sefydliadau di elw sy'n gweithio gyda phlant a phobl ifanc gan ddefnyddio'r celfyddydau a chyfryngau creadigol. Mae grantiau hyd at £50,000 ar gael ond bydd y rhan fwyaf o grantiau rhwng £5,000 ac £20,000. Bydd y cynllun yn disgwyl ariannu rhwng 25 ac 80 y cant o'r prosiect.
Mae gan y Ragdoll Foundation ddiddordeb mewn ariannu prosiectau a fydd o fudd i blant hyd at ddeg oed ond ystyrir prosiectau sydd o fudd i bobl ifanc hyd at ddeunaw oed. Rhoddir blaenoriaeth i brosiectau sy'n cynnwys plant yn y blynyddoedd cynnar, sy’n digwydd y tu allan i Lundain a sydd â'r potensial i fod yn fodelau o arfer da yn y sector.
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Yr hawl i chwarae
Darpariaeth chwarae â staff
Cofrestru i dderbyn y diweddaraf ar chwarae plant a gwaith chwarae yn rheolaidd
Please state how you would prefer to be contacted.
To view our privacy policy, click here.
Mae Chwarae Cymru yn elusen cofrestredig, rhif 1068926 ac yn gwmni cyfyngedig drwy warant, rhif 3507258. Cofrestrwyd yng Nghymru.
© 2018 Chwarae Cymru | Wedi'i gynllunio a'i ddatblygu gan Cheeky Monkey Creative
Telerau ac Amodau | Privacy Policy
Tel: 029 2048 6050
Play Wales / Chwarae Cymru